ddrg/super_eurlex huggingface dataset:
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 5ης Δεκεμβρίου 1985

που τροποποιεί την απόφαση 77/271/Ευρατόμ όσον αφορά το συνολικό ποσό των δανείων Ευρατόμ που η Επιτροπή είναι εξουσιοδοτημένη να συνάπτει για να συνεισφέρει στη χρηματοδότηση των πυρηνικών κέντρων ενεργείας

(85/537/Ευρατόμ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Ατομικής Ενέργειας,

την απόφαση 77/270/Ευρατόμ του Συμβουλίου της 29ης Μαρτίου 1977 περί εξουσιοδοτήσεως της Επιτροπής να συνάπτει δάνεια Ευρατόμ με σκοπό τη συμμετοχή στη χρηματοδότηση των πυρηνικών σταθμών παραγωγής ηλεκτρικής ενέργειας (1), και ιδίως το άρθρο 1,

την πρόταση της Επιτροπής,

Εκτιμώντας:

ότι έχει καλυφθεί το ποσό των δανείων εξ 1 800 εκατομμυρίων ECU, που αναφέρεται στην απόφαση 77/221/Ευρατόμ (2), όπως τροποποιήθηκε τελευταία από την απόφαση 82/170/Ευρατόμ (3)·

ότι, βάσει της μέχρι σήμερα εμπειρίας, επιβάλλεται η αύξηση κατά 1 000 εκατομμύρια ECU του συνολικού ποσού των δανείων τα οποία η Επιτροπή είναι εξουσιοδοτημένη να συνάψει εξ ονόματος της Ευρωπαϊκής Κοινότητας Ατομικής Ενέργειας·

ότι είναι λοιπόν αναγκαίο να τροποποιηθεί η απόφαση 77/271/Ευρατόμ,

ΑΠΟΦΑΣΙΖΕΙ:

Άρθρο μόνο

Το άρθρο της απόφασης 77/271/Ευρατόμ αντικαθίσταται από το ακόλουθο κείμενο:

«Άρθρο μόνο

Τα δάνεια τα προβλεπόμενα στο άρθρο 1 της απόφασης 77/270/Ευρατόμ μπορούν να συνάπτονται για ποσά που το συνολικό κεφάλαιό τους δεν θα υπερβαίνει το ισότιμο των 3 000 εκατομμυρίων ECU.

Εφόσον το ύψος των πραγματοποιημένων πράξεων φθάσει τα 2 800 εκατομμύρια ECU, η Επιτροπή ενημερώνει το Συμβούλιο, το οποίο αποφασίζει με ομοφωνία, το συντομότερο δυνατό και κατόπιν προτάσεως της Επιτροπής, σχετικά με τον καθορισμό ενός νέου ποσού.»

Βρυξέλλες, 5 Δεκεμβρίου 1985.

Για το Συμβούλιο

Ο Πρόεδρος

J.-C. JUNCKER

(1) ΕΕ αριθ. L 88 της 6. 4. 1977, σ. 9.

(2) ΕΕ αριθ. L 88 της 6. 4. 1977, σ. 11.

(3) ΕΕ αριθ. L 78 της 24. 3. 1982, σ. 21.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 4ης Νοεμβρίου 1985

σχετικά με τη σύναψη συμφωνίας συντονισμού Κοινότητας-COST που αφορά συντονισμένη δράση στον τομέα της τηλεπληροφορικής (δράση COST 11β)

(85/495/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

το σχέδιο απόφασης που υπέβαλε Επιτροπή,

Εκτιμώντας:

ότι με την απόφαση 79/783/ΕΟΚ (1), όπως τροποποιήθηκε τελευταία με την απόφαση 84/559/ΕΟΚ (2), το Συμβούλιο θέσπισε ένα πολυετές πρόγραμμα στον τομέα της αυτόματης επεξεργασίας πληροφοριών στο οποίο περιλαμβάνεται και συντονισμένη δράση στον τομέα της τηλεπληροφορικής·

ότι το άρθρο 5 παράγραφος 1 της απόφασης 79/783/ΕΟΚ ορίζει ότι η Κοινότητα μπορεί να συνάψει συμφωνίες με κράτη μη μέλη που συμμετέχουν στην ευρωπαϊκή συνεργασία στον τομέα της επιστημονικής και τεχνικής έρευνας (COST), ώστε να εξασφαλίζεται συντονισμένη δράση μεταξύ των κοινοτικών δραστηριοτήτων που αφορούν τη συνεργασία στην έρευνα και ανάπτυξη και των αντίστοιχων προγραμμάτων αυτών των κρατών·

ότι, στο άρθρο 5 παράγραφος 2 της απόφασης 79/783/ΕΟΚ, εξουσιοδοτείται η Επιτροπή να διαπραγματευθεί τις συμφωνίες·

ότι, σύμφωνα με το εν λόγω άρθρο, η Επιτροπή διαπραγματεύθηκε μία συμφωνία με την Αυστρία, τη Φινλανδία, τη Νορβηγία, τη Σουηδία, την Ελβετία και τη Γιουγκοσλαβία·

ότι η συμφωνία αυτή θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωνία συντονισμού Κοινότητας-COST μεταξύ της Ευρωπαϊκής Οικονομικής Κοινότητας αφενός και της Αυστρίας, της Φινλανδίας, της Νορβηγίας, της Σουηδίας, της Ελβετίας και της Γιουγκοσλαβίας αφετέρου, που αφορά συντονισμένη δράση στον τομέα της τηλεπληροφορικής (δράση COST 11β), εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει στη γνωστοποίηση που προβλέπεται στο άρθρο 6 παράγραφος 1 της συμφωνίας.

Βρυξέλλες, 4 Νοεμβρίου 1985.

Για το Συμβούλιο

Ο Πρόεδρος

R. GOEBBELS

(1) ΕΕ αριθ. L 231 της 13. 9. 1979, σ. 23.

(2) ΕΕ αριθ. L 308 της 27. 11. 1984, σ. 49.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 11ης Σεπτεμβρίου 1985

για την πραγματοποίηση από τις Κάτω Χώρες ορισμένων δράσεων προσαρμογής της παραγωγικής ικανότητας στον τομέα της αλιείας κατ'εφαρμογή της οδηγίας 83/515/ΕΟΚ του Συμβουλίου

(Το κείμενο στην ολλανδική γλώσσα είναι το μόνο αυθεντικό)

(85/437/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 83/515/ΕΟΚ του Συμβουλίου της 4ης Οκτωβρίου 1983 σχετικά με ορισμένες δράσεις προσαρμογής της παραγωγικής ικανότητας στον τομέα της αλιείας (1), και ιδίως το άρθρο 7 παράγραφος 1,

Εκτιμώντας:

ότι η ολλανδική κυβέρνηση προτίθεται να θεσπίσει καθεστώς χρηματοδοτικών ενισχύσεων για τις δράσεις οριστικού περιορισμού της παραγωγικής ικανότητας στον τομέα της αλιείας και ότι ανακοίνωσε, στις 24 Απριλίου 1984 και στις 26 Απριλίου 1985, τις πληροφορίες για το καθεστώς αυτό που προβλέπονται στο άρθρο 6 της οδηγίας 83/515/ΕΟΚ·

ότι, σύμφωνα με το άρθρο 7 της εν λόγω οδηγίας, η Επιτροπή εξέτασε κατά πόσον, ανάλογα με το αν συμφωνούν με την οδηγία και λαμβάνοντας υπόψη τα άλλα υπάρχοντα ή προβλεπόμενα διαρθρωτικά μέτρα στον τομέα της αλιείας, οι σχεδιαζόμενες δράσεις πληρούν τους όρους χρηματοδοτικής συμμετοχής της Κοινότητας·

ότι τα μέτρα που προβλέπονται από την παρούσα απόφαση είναι σύμφωνα με την γνώμη της Μόνιμης Επιτροπής των Διαρθρώσεων της Αλιείας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα μέτρα που προβλέπονται από τις Κάτω Χώρες για την πραγματοποίηση καθεστώτος χρηματοδοτικών ενισχύσεων για τις δράσεις οριστικού περιορισμού της παραγωγικής ικανότητας στον τομέα της αλιείας, πληρούν τους όρους χρηματοδοτικής συμμετοχής της Κοινότητας από την 1η Ιανουαρίου 1985.

Άρθρο 2

Η παρούσα απόφαση απευθύνεται στο Βασίλειο των Κάτω Χωρών.

Βρυξέλλες, 11 Σεπτεμβρίου 1985.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 290 της 22. 10. 1983, σ. 15.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 23 Μαΐου 1985

σχετικά με την εφαρμογή της μεταρρύθμισης των γεωργικών διαρθρώσεων στο Βέλγιο

σύμφωνα με τις οδηγίες 72/160/ΕΟΚ και 72/161/ΕΟΚ του Συμβουλίου

(Τα κείμενα στη γαλλική και ολλανδική γλώσσα είναι τα μόνα αυθεντικά)

(85/301/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/160/ΕΟΚ του Συμβουλίου της 17ης Απριλίου 1972 περί ενθαρρύνσεως της παύσεως της γεωργικής δραστηριότητας και της διαθέσεως της χρησιμοποιούμενης γεωργικής εκτάσεως για το σκοπό βελτιώσεως των διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 797/85 (2), και ιδίως το άρθρο 9 παράγραφος 3,

την οδηγία 71/161/ΕΟΚ του Συμβουλίου της 17ης Απριλίου 1972 σχετικά με την κοινωνικοοικονομική ενημέρωση και τα επαγγελματικά προσόντα των εργαζομένων στη γεωργία (3), όπως τροποποιήθηκε τελευταία από τον κανονισμό (ΕΟΚ) αριθ. 797/85, και ιδίως το άρθρο 11 παράγραφος 3,

Εκτιμώντας:

ότι η βελγική κυβέρνηση ανακοίνωσε, σύμφωνα με το άρθρο 8 παράγραφος 4 της οδηγίας 72/160/ΕΟΚ και το άρθρο 9 παράγραφος 4 της οδηγίας 72/161/ΕΟΚ, τις ακόλουθες κανονιστικές και διοικητικές διατάξεις:

- βασιλικό διάταγμα της 19ης Σεπτεμβρίου 1984 που τροποποιεί το βασιλικό διάταγμα της 21ης Οκτωβρίου 1980 περί ορισμένων μέτρων εκτελέσεως του νόμου της 3ης Μαΐου 1971 περί εξυγιάνσεως της γεωργίας και της φυτοκομίας,

- διάταγμα του υπουργείου της γαλλικής κοινότητας της 10ης Ιουλίου 1984 περί της επαγγελματικής επιμόρφωσης των εργαζομένων στη γεωργία,

- απόφαση του εκτελεστικού οργάνου της γαλλικής κοινότητας περί της επαγγελματικής επιμόρφωσης των εργαζομένων στη γεωργία ·

ότι, σύμφωνα με το άρθρο 9 παράγραφος 3 της οδηγίας 72/160/ΕΟΚ και το άρθρο 11 παράγραφος 3 της οδηγίας 72/161/ΕΟΚ, η Επιτροπή πρέπει να αποφασίσει αν οι διατάξεις σχετικά με την εφαρμογή των εν λόγω οδηγιών που ισχύουν στο Βέλγιο εξακολουθούν να πληρούν τους όρους χρηματοδοτικής συμμετοχής της Κοινότητας, λαμβανομένων υπόψη των προαναφερομένων κανονιστικών και διοικητικών διατάξεων·

ότι οι προαναφερόμενες διατάξεις ανταποκρίνονται στους όρους και στους στόχους της οδηγίας 72/160/ΕΟΚ και του τίτλου ΙΙ της οδηγίας 72/161/ΕΟΚ·

ότι ζητήθηκε η γνώμη της Επιτροπής του ΕΓΤΠΕ σχετικά με τις χρηματοδοτικές πλευρές της υπόθεσης·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι διατάξεις σχετικά με την εφαρμογή της οδηγίας 72/160/ΕΟΚ και του τίτλου II της οδηγίας 72/161/ΕΟΚ που ισχύουν στο Βέλγιο εξακολουθούν να πληρούν, λαμβανομένων υπόψη των κανονιστικών και διοικητικών διατάξεων που αναφέρονται στις αιτιολογικές σκέψεις, τους όρους που απαιτούνται για τη χρηματοδοτική συμμετοχή της Κοινότητας στις ενέργειες που αναφέρονται στο άρθρο 6 της οδηγίας 72/160/ΕΟΚ και στο άρθρο 8 της οδηγίας 72/161/ΕΟΚ.

Άρθρο 2

Η παρούσα απόφαση απευθύνεται στο Βασίλειο του Βελγίου.

Βρυξέλλες, 23 Μαΐου 1985.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 96 της 23. 4. 1972, σ. 9.

(2) ΕΕ αριθ. L 93 της 30. 3. 1985, σ. 1.

(3) ΕΕ αριθ. L 96 της 23. 4. 1972, σ. 15.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 2ας Μαΐου 1985

σχετικά με χρηματική συνεισφορά της Κοινότητας στον αγώνα κατά του αφθώδους πυρετού στη Νοτιοανατολική Ευρώπη

(85/255/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας ότι τα τελευταία χρόνια σε ορισμένες περιοχές της Νοτιοανατολικής Ευρώπης έχουν ενσκήψει επιζωοτίες αφθώδους πυρετού που προκαλούνται από ιούς ασυνήθιστους στην Κοινότητα· ότι ο κίνδυνος που αντιπροσωπεύουν οι ιοί αυτοί για την πανίδα της Κοινότητας δεν έχει ακόμη απομακρυνθεί· ότι πρέπει λοιπόν να συνεχιστεί η βοήθεια στις συγκεκριμένες τρίτες χώρες, για να εφαρμόζουν τα μέτρα που αποσκοπούν να παρεμποδίσουν την εξάπλωση αυτών των ιών, ιδίως με τη δημιουργία απομονωτικών ζωνών στις περιοχές αυτές,

ΑΠΟΦΑΣΙΖΕΙ:

Άρθρο 1

Η Κοινότητα συμβάλλει στον αγώνα που έχουν αρχίσει οι χώρες της Νοτιοανατολικής Ευρώπης κατά των ασυνήθιστων αφθωδών ιών. Η Επιτροπή είναι επιφορτισμένη να καταβάλει συνδρομή στο πρόγραμμα του Οργανισμού των Ηνωμένων Εθνών για τη Διατροφή και τη Γεωργία (FAO) για τα οικονομικά έτη 1985 και 1986.

Άρθρο 2

Η Επιτροπή είναι επιφορτισμένη να ελέγχει τον τρόπο με τον οποίο χρησιμοποιείται η συνδρομή που προβλέπεται στο άρθρο 1. Η Επιτροπή υποβάλλει έκθεση στο Συμβούλιο και στο Ευρωπαϊκό Κοινοβούλιο σχετικά με την εκτέλεση της παρούσας απόφασης.

Λουξεμβούργο, 2 Μαΐου 1985.

Για το Συμβούλιο

Ο Πρόεδρος

F. M. PANDOLFI

(1) ΕΕ αριθ. C 31 της 1. 2. 1985, σ. 11.

(2) ΕΕ αριθ. C 94 της 15. 4. 1985.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 4ης Ιουνίου 1985

για την αναθεώρηση των ποσών για τα αποδεικτικά έγγραφα που προβλέπονται στο παράρτημα ΙΙ περί του καθορισμού της έννοιας « καταγόμενα προϊόντα» ή «προϊόντα καταγωγής» και των μεθόδων διοικητικής συνεργασίας της απόφασης 80/1186/ΕΟΚ περί της συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα

(85/274/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 80/1186/ΕΟΚ του Συμβουλίου της 16ης Δεκεμβρίου 1980 περί της συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (1), όπως τροποποιήθηκε τελευταία από την απόφαση 85/273/ΕΟΚ (2), και ιδίως το άρθρο 11 παράγραφος 2,

τη σύσταση της Επιτροπής,

Εκτιμώντας:

ότι το άρθρο 6 του παραρτήματος 11 της απόφασης 80/1186/ΕΟΚ προβλέπει ότι η Κοινότητα μπορεί, όταν είναι αναγκαίο, να αναθεωρεί τα ποσά που καθορίζουν σε ποιες περιπτώσεις τα έντυπα EUR 2 μπορούν να χρησιμοποιηθούν στη θέση των πιστοποιητικών κυκλοφορίας EUR 1 και σε ποιες περιπτώσεις δεν πρέπει να αποδειχθεί η καταγωγή των προϊόντων όπως ορίζεται στο άρθρο 16 του εν λόγω παραρτήματος· ότι τα εν λόγω ποσά αναθεωρήθηκαν πρόσφατα με την απόφαση 83/544/ΕΟΚ (3)·

ότι, λόγω της αυτόματης μεταβολής της ημερομηνίας αναφοράς που επέρχεται κάθε δύο χρόνια, όπως προβλέπεται στο παράρτημα ΙΙ, η πραγματική αξία των εκφραζομένων στα σχετικά εθνικά νομίσματα ορίων, που αντιστοιχούν στα ποσά που καθορίζονται στα άρθρα 6 και 16 του εν λόγω παραρτήματος, θα μειωνόταν· ότι, για να αποφευχθεί η μείωση αυτή, είναι αναγκαίο να αυξηθούν τα εν λόγω ποσά,

ΑΠΟΦΑΣΙΖΕΙ:

Άρθρο 1

Το παράρτημα ΙΙ της απόφασης 80/1186/ΕΟΚ τροποποιείται ως εξής:

- το ποσό που ορίζεται στο άρθρο 6 παράγραφος 1 στοιχείο β) αυξάνεται σε 2 355 ECU,

- τα ποσά που ορίζονται στο άρθρο 16 παράγραφος 2 αυξάνονται αντίστοιχα σε 165 και 470 ECU.

Άρθρο 2

Η παρούσα απόφαση εφαρμόζεται από την 1η Μαΐου 1985.

Λουξεμβούργο, 4 Ιουνίου 1985.

Για το Συμβούλιο

Ο Πρόεδρος

L. GRANELLI

(1) ΕΕ αριθ. L 361 της 31. 12. 1980, σ. 1.

(2) Βλέπε σελίδα 29 της παρούσας Επίσημης Εφημερίδας.

(3) ΕΕ αριθ. L 309 της 10. 11. 1983, σ. 29.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 25ης Μαρτίου 1985

για τροποποίηση της απόφασης 80/686/ΕΟΚ περί συστάσεως συμβουλευτικής επιτροπής στον τομέα του ελέγχου και της μειώσεως της ρυπάνσεως που προξενείται από την έκχυση υδρογονανθράκων στη θάλασσα

(85/208/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

Εκτιμώντας:

ότι το Συμβούλιο ενέκρινε την απόφαση 81/420/ΕΟΚ της 19ης Μαΐου 1981 περί συνάψεως του πρωτοκόλλου για τη συνεργασία στην καταπολέμηση της ρυπάνσεως της Μεσογείου Θαλάσσης από τους υδρογονάνθρακες και άλλες επιβλαβείς ουσίες σε κρίσιμες καταστάσεις (1), και την απόφαση 84/358/ΕΟΚ της 28ης Ιουνίου 1984 σχετικά με τη σύναψη συμφωνίας για τη συνεργασία για την καταπολέμηση της ρύπανσης της Βόρειας Θάλασσας από τους υδρογονάνθρακες και άλλες επικίνδυνες ουσίες (2)· ότι το Ευρωπαϊκό Κοινοβούλιο και η Οικονομική και Κοινωνική Επιτροπή έχουν εκφράσει επανειλημμένα την επιθυμία να επεκταθούν οι δραστηριότητες της Επιτροπής στα θέματα ελέγχου και μείωσης της θαλάσσιας ρύπανσης από τους υδρογονάνθρακες και τις άλλες επικίνδυνες ουσίες εκτός των υδρογονανθράκων·

ότι είναι σκόπιμο για την Επιτροπή να συγκεντρώσει τις γνώμες ειδικευμένων σε υψηλό επίπεδο εμπειρογνωμόνων των κρατών μελών σχετικά με το εν λόγω θέμα·

ότι πρέπει, κατά συνέπεια, να τροποποιηθεί η απόφαση 80/686/ΕΟΚ της Επιτροπής (3), ώστε να επεκταθούν οι αρμοδιότητές της συμβουλευτικής επιτροπής στις άλλες επικίνδυνες ουσίες,

ΑΠΟΦΑΣΙΖΕΙ:

Άρθρο 1

Στον τίτλο, στο άρθρο 1 και στο άρθρο 2 παράγραφοι 1 και 2 της απόφασης 80/686/ΕΟΚ, η έκφραση «έκχυση υδρογονανθράκων στη θάλασσα» αντικαθίσταται από την έκφραση «έκχυση υδρογονανθράκων και άλλων επικίνδυνων ουσιών στη θάλασσα».

Άρθρο 2

Η παρούσα απόφαση εφαρμόζεται από τις 25 Μαρτίου 1985.

Βρυξέλλες, 25 Μαρτίου 1985.

Για την Επιτροπή

Stanley CLINTON DAVIS

Μέλος της Επιτροπής

(1) ΕΕ αριθ. L 162 της 19. 6. 1981, σ. 4.

(2) ΕΕ αριθ. L 188 της 16. 7. 1984, σ. 7.

(3) ΕΕ αριθ. L 188 της 22. 7. 1980, σ. 11.
15.2.85 ΕπίσημηΕφημερίδατωνΕυρωπαϊκωνΚοινοτήτων Αριθ.L46/49
ΑΠΟΦΑΣΗΤΗΣΕΠΙΤΡΟΠΗΣ
της21ηςΙανουαρίου1985
περίκαθορισμούτωνανώτατωνποσώνγιατηνκατανομήτουδιαγωνισμούπουάρχισεβάσει
τουκανονισμού(ΕΟΚ)αριθ.3680/84σχετικάμετηχορήγησηδιαφόρωνπαρτίδωνβουτύρου
ωςεπισιτιστικήβοήθεα
(85/119/EOK)
ΗΕΠΙΤΡΟΠΗΤΩΝΕΥΡΩΠΑΪΚΩΝ ΚΟΙΝΟΤΗΤΩΝ ,
Έχονταςυπόψη:
τησυνθήκηγιατηνίδρυσητηςΕυρωπαϊκήςΟικονομικής
Κοινότητας ,
τονκανονισμό(ΕΟΚ)αριθ.804/68τουΣυμβουλίουτης
27ηςΙουνίου1968περίκοινήςοργανώσεωςαγοράςστον
τομέατουγάλακτοςκαιτωνγαλακτοκομικών προϊ­
όντων('),όπωςτροποποιήθηκε τελευταίααπότονκανο­
νισμό(ΕΟΚ)αριθ.1557/84(2),καιιδίωςτοάρθρο7
παράγραφος 6,
Εκτιμώντας :
ότι,σύμφωναμετονκανονισμό(ΕΟΚ)αριθ.3680/84της
Επιτροπήςτης21ηςΔεκεμβρίου1984περίπρομήθειας
διαφόρωνπαρτίδωνβουτύρουωςεπισιτιστική
βοήθεια(3),τέθηκεσεδιαγωνισμόηπρομήθεια800
τόνωνβουτύρουπουπροορίζονταιγιαορισμένεςτρίτες
χώρεςκαιδικαιούχουςοργανισμούς·
ότιτοάρθρο13παράγραφος 1τουκανονισμού(ΕΟΚ)
αριθ.1354/83τηςΕπιτροπήςτης17ηςΜαΐου1983περί
τωνγενικώνλεπτομερειώνδιακίνησηςκαιπρομήθειας
αποκορυφωμένου γάλακτοςσεσκόνη,βουτύρουκαι
βουτυρελαίουωςεπισιτιστικήβοήθεια(4),όπωςτροπο­
ποιήθηκεαπότονκανονισμό(ΕΟΚ)αριθ.1886/83(5),
προβλέπειότι,λαμβανομένων υπόψητωνπροσφορών
πουελήφθησαν,καθορίζεταιγιακάθεπαρτίδαήτμήμα
παρτίδαςτηςπερίπτωσηςπουαναφέρεταιστοάρθρο11παράγραφος 3τρίτοεδάφιο,έναανώτατοποσόή
αποφασίζεταιναμηδοθείσυνέχειαστοδιαγωνισμό ·
ότι,λόγωτωνλαμβανομένων προσφορών ,πρέπεινα
καθοριστούνταανώταταποσάσταόριαπουαναφέρο­
νταιπαρακάτω ·
ότιταμέτραπουπροβλέπονταιστηνπαρούσααπόφαση
είναισύμφωναμετηγνώμητηςΕπιτροπήςΔιαχειρίσεως
ΓάλακτοςκαιΓαλακτοκομικών Προϊόντων,
ΕΞΕΔΩΣΕΤΗΝΠΑΡΟΥΣΑΑΠΟΦΑΣΗ :
'Αρθρο1
Ταανώταταποσά,πουθαληφθούνυπόψηγιατηνκατα­
νομήτουδιαγωνισμούπουαναφέρεταιστονκανονισμό
(ΕΟΚ)αριθ.3680/84,καθορίζονται ωςεξής:
—παρτίδαΑ:1883573ΕCU(Β),
—παρτίδαΒ:626996ΕCU(Β).
Άρθρο2
Ηπαρούσααπόφασηαπευθύνεταιστακράτημέλη.
Βρυξέλλες,21Ιανουαρίου1985.
ΓιατηνΕπιτροπή
FΓ3ΠSΑΝDRΙΕSSΕΝ
ΜέλοςτηςΕπιτροπής
(')ΕΕαριθ.L148της28.6.1968,σ.13.
(2)ΕΕαριθ.L150της6.6.1984,σ.6.
(3)ΕΕαριθ.L340της28.12.1984,σ.58.
(4)ΕΕαριθ.L142της1.6.1983,σ.1.
(5)ΕΕαριθ.L187της12.7.1983,σ.29.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 25ης Ιανουαρίου 1985

σχετικά με την έγκριση του ειδικού προγράμματος στην περιοχή Basilicata για την ανάπτυξη της παραγωγής βοδινού, πρόβειου και αίγειου κρέατος, σύμφωνα με τον κανονισμό (ΕΟΚ) αριθ. 1944/81 του Συμβουλίου

(Το κείμενο στην ιταλική γλώσσα είναι το μόνο αυθεντικό)

(85/128/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1944/81 του Συμβουλίου της 30ής Ιουνίου 1981 σχετικά με την κοινή δράση για την προσαρμογή και τον εκσυγχρονισμό της διάρθρωσης της παραγωγής του βοδινού, πρόβειου και αίγειου κρέατος στην Ιταλία (1), και ιδίως το άρθρο 2 παράγραφος 3,

Εκτιμώντας:

ότι η ιταλική κυβέρνηση ανακοίνωσε, στις 19 Μαρτίου 1984, το ειδικό πρόγραμμα για την περιοχή Basilicata σχετικά με την ανάπτυξη της παραγωγής του βοδινού, πρόβειου και αίγειου κρέατος, και παρέσχε τα συμπληρωματικά στοιχεία στις 24 Μαΐου και 14 Σεπτεμβρίου 1984·

ότι το εν λόγω πρόγραμμα περιέχει ενδείξεις και διατάξεις που αναφέρονται στο άρθρο 5 του κανονισμού, που δείχνουν ότι μπορούν να επιτευχθούν οι στόχοι του εν λόγω κανονισμού και ότι πληρούνται οι όροι του παρόντος κανονισμού·

ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων σχετικά με τα χρηματοδοτικά θέματα·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το ειδικό πρόγραμμα στην περιοχή Basilicata για την ανάπτυξη της παραγωγής του βοδινού, πρόβειου και αίγειου κρέατος, το οποίο ανακοινώθηκε από την ιταλική κυβέρνηση στις 19 Μαρτίου 1984 και συμπληρώθηκε στις 24 Μαΐου και 14 Σεπτεμβρίου 1984, σύμφωνα με τον κανονισμό (ΕΟΚ) αριθ. 1944/81.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 25 Ιανουαρίου 1985.

Για την Επιτροπή

Frans ANDRIESSEN

Μέλος της Επιτροπής

(1) ΕΕ αριθ. L 197 της 20. 7. 1981, σ. 27.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 7ης Ιανουαρίου 1985

που παρατείνει την προσωρινή αναστολή του νομικού καθεστώτος ορισμένων περιοχών του εδάφους της Ομοσπονδιακής Δημοκρατίας της Γερμανίας όσον αφορά την κλασική πανώλη των χοίρων

(85/107/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 84/336/ΕΟΚ (2), και ιδίως το άρθρο 4γ παράγραφος 1 στοιχείο γ),

την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 84/336/ΕΟΚ, και ιδίως το άρθρο 13α παράγραφος 2,

Εκτιμώντας:

ότι, με την απόφαση 82/838/ΕΟΚ (4), το Συμβούλιο αναγνώρισε ορισμένες περιοχές του εδάφους της Ομοσπονδιακής Δημοκρατίας της Γερμανίας ως επίσημα απαλλαγμένες από πανώλη των χοίρων ή απαλλαγμένες από πανώλη των χοίρων·

ότι εστίες κλασικής πανώλης των χοίρων έχουν διαπιστωθεί σε ορισμένες περιοχές του εδάφους της Ομοσπονδιακής Δημοκρατίας της Γερμανίας που αναφέρονται στο παράρτημα της αποφάσεως 82/838/ΕΟΚ·

ότι, με την απόφαση 85/35/ΕΟΚ (5), η Επιτροπή ανέστειλε, για περίοδο 15 ημερών, το νομικό καθεστώς της επίσημης απαλλαγής από την πανώλη των χοίρων για τις σχετικές περιοχές του γερμανικού εδάφους·

ότι, αν ληφθεί υπόψη η εξέλιξη της ασθένειας από άποψη επιδημίας, είναι απαραίτητο να παραταθεί, για ορισμένες περιοχές, αυτή η περίοδος αναστολής πέρα από τις 15 ημέρες που είχαν αρχικά προβλεφτεί, για να ξεκαθαρίσει η κατάσταση·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Αναστέλλεται το νομικό καθεστώς των περιοχών του εδάφους της Ομοσπονδιακής Δημοκρατίας της Γερμανίας που έχουν αναγνωριστεί ως επίσημα απαλλαγμένες από πανώλη των χοίρων, κατά την έννοια του άρθρου 4γ παράγραφος 1 στοιχείο γ) της οδηγίας 64/432/ΕΟΚ, για τις περιοχές που απαριθμούνται στο παράρτημα της παρούσας απόφασης.

Άρθρο 2

Η Επιτροπή παρακολουθεί την εξέλιξη της κατάστασης για να λάβει τις κατάλληλες αποφάσεις σε συνάρτηση με αυτή την εξέλιξη.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 7 Ιανουαρίου 1985.

Για την Επιτροπή

Frans ANDRIESSEN

Μέλος της Επιτροπής

(1) ΕΕ αριθ. 121 της 29. 7. 1964, σ. 1977/64.

(2) ΕΕ αριθ. L 177 της 4. 7. 1984, σ. 22.

(3) ΕΕ αριθ. L 302 της 31. 12. 1972, σ. 24.

(4) ΕΕ αριθ. L 352 της 14. 12. 1982, σ. 27.

(5) ΕΕ αριθ. L 16 της 19. 1. 1985, σ. 38.

ΠΑΡΑΡΤΗΜΑ

Περιοχές της Ομοσπονδιακής Δημοκρατίας της Γερμανίας των οποίων αναστέλλεται το νομικό καθεστώς που τις απαλλάσσει επίσημα από την πανώλη των χοίρων

Η διοικητική περιφέρεια του Schleswig-Holstein.